Tawjihi

Arholiad Tystysgrif Addysg Uwchradd Gyffredinol yng Ngwlad Iorddonen a Phalestina yw Tawjihi neu Al-Tawjeehi (امتحان شهادة الدراسة الثانوية العامة). Dyma gam olaf addysg ysgol. Cyn sefyll yr arholiad, mae'n ofynnol i fyfyrwyr orffen 2 flynedd o addysg cyn-ysgol, 10 mlynedd o addysg sylfaenol, a 2 flynedd o addysg academaidd neu alwedigaethol uwchradd (blwyddyn tawjihi). Ymhlith y pynciau yn yr arholiad mae Arabeg, Saesneg, Mathemateg, Ffiseg, Bioleg, Cemeg, Cyfrifiadureg, Daeareg, Astudiaethau Sifil ac astudiaethau Islamaidd (oni bai fod y myfyriwr yn Gristion).

Dim ond y rhai sy'n llwyddo yn yr arholiad gyda marc da all wneud cais i fynd ymlaen i'r brifysgol. Er enghraifft, er mwyn i ddygyblion gael eu derbyn i astudio meddygaeth rhaid iddyn nhw gymryd pynciau gwyddonol yn ystod dwy flynedd olaf yr addysg uwchradd a chael marc heb fod yn llai na 85 gradd allan o 100 yn yr arholiad Tawjihi.

 Cywerthedd Jordanian Tawjihi 
Mae'n ofynnol i raglenni addysg uwchradd dramor fel y TGAU (a ddefnyddir yng Nghymru), TAG / IGCSE, TASau, a'r Fagloriaeth Ryngwladol fod yn gywerth â Tawjihi, fel y gallai'r myfyriwr weithio, yn ddiweddarach, neu symud ymlaen i addysg uwch yng Ngwlad Iorddonen.

Ar ôl graddio, mae'r weinidogaeth Addysg Uwch yn trawsnewid Graddau / Marciau'r rhaglenni addysg dramor hyn, i'r un marciau a ddefnyddir wrth raddio myfyrwyr Tawjihi. Fodd bynnag, hyd yn oed ar ôl y trawsnewid cywerthedd, ni chaniateir i raddedigion nad ydynt yn Tawjihi i gystadlu â graddedigion Tawjihi am leoedd prifysgol cyhoeddus. Ar gyfer graddedigion nad ydynt yn raddedigion Tawjihi, mae cwota penodol o 5% o leoedd. Fodd bynnag, caniateir i raddedigion sy'n dal rhaglen addysg dramor dalu'r un ffioedd â graddedigion Tawjihi os ydyn nhw'n ddinasyddion, ar yr amod eu bod wedi cwblhau'r cywerthedd.

O ran y system a ddefnyddir i drawsnewid canlyniadau arholiadau rhaglenni addysg dramor i raddfa Tawjihi, sy'n ganran allan o 100, mae rhai o'r farn bod y system yn deg ac mewn gwirionedd yn rhy drugarog â graddedigion nad ydynt yn Tawjihi, tra bod eraill yn ei hystyried yn annheg.

 Cyfeiriadau 

Categori:Addysg yng Ngwlad Iorddonen
Categori:Wicibrosiect Palesteina